**VŠEOBECNE ZÁVÄZNÉ NARIADENIE**

**č. 11/2025**

**o nočnom kľude**

**obce CIGEĽKA**

****

Návrh vyvesený dňa: 18.11.2024

VZN Schválený dňa: 13.12.2024

VZN vyvesené: 16.12.2024

VZN Nadobúda účinnosť: 01.01.2025

**Všeobecné záväzné nariadenie obce Cigeľka**

**o nočnom kľude č. 11/2025**

**na kalendárny rok 2025**

**§ 1**

**Úvodné ustanovenia**

Predmetom úpravy sú také pravidlá správania a spôsoby vykonávania rôznych činností v nočnom čase, ktoré nie sú právne vyjadrené v iných všeobecne záväzných predpisoch, alebo VZN obce a sú v záujme riadneho spoločenského spolunažívania a v záujme občanov obce.

**§2**

**Nočný kľud**

V obci Cigeľka sa stanovuje nočný kľud v čase od 22.00 hod do 06.00 hod. nasledujúceho dňa v priebehu celého roka.

**§ 3**

Každý je povinný zdržať sa akéhokoľvek konania, ktorým by mohol spôsobiť rušenie nočného kľudu, napr.:

1. Hlukom, hlučným správaním, spievaním, vykrikovaním.
2. Neprimeraným používaním audiovizuálnej a počítačovej techniky ako aj elektrotechnických výrobkov a pomôcok, hudobných nástrojov a iných zariadení, ktoré slúžia najmä na vytváranie a výrobu zvuku a zvukových efektov.
3. Neopodstatnené alebo neprimerané používanie klaksónov motorových vozidiel
4. Používaním zariadení, ktoré spôsobujú svetelné efekty a vibrácie.
5. Používaním pyrotechnických výrobkov občanmi, s výnimkou dní 31.12. od 17.00 hod do 01.01. do 03.00 hod. , kedy je možné používať zábavnú pyrotechniku.
6. Vykonávaním ohňostrojných prác odpaľovačmi ohňostrojov bez povolenia obce.
7. Za rušenie nočného kľudu sa tiež považuje šírenie hluku a zvuku hudby mimo prevádzky /pohostinstiev, reštaurácií, hotelov, diskoték, športovísk, zariadení ktorých predmetom podnikania je poriadanie verejných kultúrnych podujatý a pod./ ak ide o prekročenie limitu 2.

**§ 4**

**Výnimky**

1. Výnimkou z tohto nariadenia je opodstatnené rušenie nočného kľudu spôsobené činnosťou, ktorá je spojená s verejnoprospešnými prácami ak tieto nie je možné vykonávať v inom čase a ktoré neznesú odklad.
2. Vo výnimočných a písomne odôvodnených prípadoch, môže povoliť výnimku z tohto nariadenia starosta obce, alebo ním poverená osoba.

**§ 5**

**Kontrola**

Kontrolu dodržania tohto nariadenia vykonávajú:

1. Polícia
2. Iné osoby poverené starostom obce Cigeľka

Týmto ustanovením nie sú dotknuté práva a výkon kontroly, ustanovené všeobecne záväznými právnymi predpismi.

**§ 6**

**Sankcie**

Porušenie ustanovení tohto VZN môže byť sankciované takto:

1. Polícia môže uložiť pokutu v blokovom konaní.
2. Starosta obce môže za porušenie ustanovení tohto VZN právnickým alebo fyzickým osobám oprávnenými na podnikanie uložiť pokutu v zmysle zákona.

**§ 7**

**Záverečné ustanovenia**

1. Kontrolu dodržiavania totho všeobecného záväzného nariadenia vykonávajú poverené osoby.
2. Návrh VZN bol zverejnený na úradnej tabuli obce a na webovom sídle obce v súlade s ustanovením § 6 ods. 3 zákona o obecnom zriadení dňa 18.11.2024
3. Obecné zastupiteľstvo obce Cigeľka toto Všeobecné záväzné nariadenie schválilo dňa 13.12.2024 uznesením obecného zastupiteľstva č. 06/11/2024
4. Všeobecné záväzné nariadenie bolo vyhlásené zverejnením obvyklým spôsobom na úradnej tabuli a webovom sídle obce dňa 16.12.2024
5. Všeobecné záväzné nariadenie nadobúda účinnosť dňa 01.01.2025

**Odkazy k textu:**

1. Nariadenie vlády č. 339/2006 Z.z., ktorým sa ustanovujú podrobnosti o prístupných hodnotách hluku, infrazvuku a vibrácií a príloha č. 1 bod 2 a 22 k tomuto nariadeniu
2. Nariadenie vlády SR č. 40/2002 Z.z. o ochrane zdravia pred nepriaznivými účinkami hluku a vibrácií.

....................................................

**Ľudovít Kravec**

starosta obce